美画音悦 || 等闲识得东风面，万紫千红总是春清平乐·东风庭户
宋 周紫芝
东风庭户。红满桃花树。
准拟踏青南陌路。
双凤绣鞋新做。
秋千月挂黄昏。画堂深掩朱门。
立尽花阴归去，
此时别是销魂。
阮郎归·南园春半踏青时
宋 欧阳修
南园春半踏青时，风和闻马嘶。
青梅如豆柳如眉，日长蝴蝶飞。
花露重，草烟低，人家帘幕垂。
秋千慵困解罗衣，画堂双燕归。
钱塘湖春行
唐 白居易
孤山寺北贾亭西，
水面初平云脚低。
几处早莺争暖树，
谁家新燕啄春泥。
乱花渐欲迷人眼，
浅草才能没马蹄。
最爱湖东行不足，
绿杨阴里白沙堤。
城东早春
唐 杨巨源
诗家清景在新春，
绿柳才黄半未匀。
若待上林花似锦，
出门俱是看花人。
江畔独步寻花
唐 杜甫
黄四娘家花满蹊，
千朵万朵压枝低。
留连戏蝶时时舞，
自在娇莺恰恰啼。
春日
宋 朱熹
胜日寻芳泗水滨，
无边光景一时新。
等闲识得东风面，
万紫千红总是春。
配图：吴国亭作品
新派国画开拓大家吴国亭
吴国亭(1935.10—)生于南京浦口镇，祖籍天津。中国当代新派国画开拓者，当代著名国画大家，著名美术教育家，美学评论家、理论家，国家一级画师。中国国画家艺术研究院院长，中国书画研究会